A nyitott web, ahogy annak lennie kellene

Mióta bekötöttem ide a webmention plugint, azóta minden egyes külső helyről érkező reakció megjelenik itt a blogon a posztok alatt. Ez jöhet mondjuk egy másik blogról vagy egy másik social networkről – bármiről, ami IndieWeb ready.

Sajnos nem minden szolgáltatás ilyen, ami régóta zavar. Az utóbbi években népszerűvé vált elzárt platformszigetek megcsorbították a web nyitott mivoltát, így mától nem fogok direktben kontentet írni egyetlen ilyen zárt platformra sem. Ezentúl a bejövő reakciókra adott válaszaimat is blogon fogom megtenni, tehát a Twitterről fogadott pingbackekre is itt fogok írni.

Az itt megjelenő tartalom ugyanúgy fel fog bukkani különböző helyeken, ahogy az IndieWeb POSSE is ajánlja, viszont a platform ahol a tényleges interakció fog folyni, az teljesen a sajátom lesz, ahogy annak már régóta kellene lennie.