Az RSS olvasóm csendben teszi a dolgát

Annak idején nagyon népszerű tartalomfogyasztási forma volt az RSS. Manapság mindenhonnan azt hallom, hogy az RSS egy halott technológia – ami persze baromság – mindenki a social médiát használja. Én is régóta jelen vagyok Twitteren, de az elmúlt 10 év tapasztalata alapján nálam sosem fogja leváltani a social média a feed olvasómat. Sőt, valószínűleg hamarabb fog elhalni nálam a Twitter, mint az RSS.

Nincs benne algoritmus, minden időrendi sorrendben történik. Ráadásul még át is állíthatom azt.

Még mindig sokan blogolnak és ennek a legjobb fogyasztási módja az RSS olvasó. Ez az egyetlen olyan szöveges online felület, amiben mai napig el lehet veszni. A legjobb még mindig az, amikor elmélyül az ember egy random cikkben.

Az RSS egy passzív médiafogyasztási forma. Nincsnek benne reply-k, értesítések és olcsó egó boosterek. Posztok vannak csak, amiket olvasni lehet.

Nem fog megsértődni senki, ha leiratkozom róluk.

Nem akarja egy cég az egész internetet a kezében tartani, mindenkit egyenlően kezel az RSS olvasóm.